Svetlana Feofanova

| Mitalit | Mitalit | Mitalit |  |
| --- | --- | --- | --- |
|  Svetlana Feofanova Daegun MM-kilpailuissa 2011. |  Svetlana Feofanova Daegun MM-kilpailuissa 2011. |  Svetlana Feofanova Daegun MM-kilpailuissa 2011. |  |
Maa:   Venäjä
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Ateena 2004 | seiväs |  |
|  Pronssia | Peking 2008 | seiväs |  |
| MM-kilpailut  | MM-kilpailut  | MM-kilpailut  |  |
|  Kultaa | Pariisi 2003 | seiväs |  |
|  Hopeaa | Edmonton 2001 | seiväs |  |
|  Pronssia | Osaka 2007 | seiväs |  |
|  Pronssia | Daegu 2011 | seiväs |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Birmingham 2003 | seiväs |  |
|  Hopeaa | Lissabon 2001 | seiväs |  |
|  Hopeaa | Doha 2010 | seiväs |  |
|  Pronssia | Budapest 2004 | seiväs |  |
|  Pronssia | Moskova 2006 | seiväs |  |
| EM-kilpailut  | EM-kilpailut  | EM-kilpailut  |  |
|  Kultaa | München 2002 | seiväs |  |
|  Kultaa | Barcelona 2010 | seiväs |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Wien 2002 | seiväs |  |
|  Kultaa | Birmingham 2007 | seiväs |  |
Svetlana Jevgenjevna Feofanova (ven. Светлана Евгеньевна Феофанова, s. 16. heinäkuuta 1980 Moskova) on venäläinen seiväshyppääjä.
Feofanova karsiutui 2000 sisäratojen EM-kilpailuissa ja Sydneyn olympialaisissa, mutta voitti Euroopan cupin. Seuraavana vuonna hän voitti MM-hopeaa Lissabonin sisäratojen MM-kisoissa tuloksella 451 ja hopeaa Edmontonin ulkoratojen MM-kisoissa hypättyään 475. Hän hyppäsi sisäratojen maailmanennätyksen 464 cm Dortmundissa 11. helmikuuta 2001. Hän voitti samana vuonna lisäksi Euroopan cupin sekä Venäjän-mestaruuden sisä- ja ulkoradoilla. Kauden lopussa hän oli toinen Hyvän tahdon kisoissa ja GP-finaalissa.
Vuonna 2002 Feofanova voitti EM-kultaa sekä sisäradoilla Wienissä että Münchenin EM-kisoissa. Lisäksi hän voitti Euroopan cupin ja sijoittui toiseksi yleisurheilun maailmancupissa. Hän paransi hallikaudella viidesti maailmanennätystä: Stuttgartissa 471, Tukholmassa 472, Gentissä 473, Liévinissä 474 ja Wienissä 475. Ulkoradoilla hän hyppäsi Tukholmassa Euroopan ennätyksen 478. Vuonna 2003 hän paransi halli-ME:tä kolme kertaa hypäten Glasgow'ssa 476, Birminghamissa 477 ja niin ikään Birminghamissa järjestetyissä sisäratojen MM-kisoissa kultatuloksen 480. Hän voitti myös Euroopan sisäratojen cupin sekä Pariisin ulkoratojen MM-kisat tuloksella 475. Kauden lopussa hän oli toinen IAAF:n yleisurheilufinaalissa.
Feofanova teki Ateenan hallikilpailuissa 22. helmikuuta 2004 maailmanennätyksen 485 cm. Maaliskuussa hän sai pronssia Budapestin sisäratojen MM-kisoissa, mutta menetti maailmanennätyksen Jelena Isinbajevalle. Heinäkuun 4. päivä hän hyppäsi Heraklionissa maailmanennätyksen 488, jonka Isinbajeva rikkoi myöhemmin samassa kuussa. Ateenan olympialaisissa Feofanova voitti olympiahopeaa ja IAAF:n yleisurheilufinaalissa hän hyppäsi neljänneksi. Hän voitti vuonna 2006 Venäjän sisä- ja ulkoratojen mestaruudet. Samana vuonna hän voitti pronssia Moskovan sisäratojen MM-kisoissa. Göteborgin EM-kisoissa hän oli neljäs. Seuraavana vuonna hän voitti sisäratojen EM-kultaa Birminghamissa ja pronssia Osakan ulkoratojen MM-kisoista. Lisäksi hän voitti Venäjän ulkoratamestaruuden ja oli kolmas IAAF:n yleisurheilufinaalissa.
Feofanova voitti 2008 Venäjän mestaruuden sekä sisä- että ulkoradoilla. Valencian halli-MM-kilpailuissa hän oli viides. Pekingissä 2008 Feofanova hyppäsi olympiapronssia tuloksella 475. Kisan voitti Jelena Isinbajeva maailmanennätystuloksella 505 ja hopealle hyppäsi Yhdysvaltain Jennifer Stuczynski tuloksella 480. IAAF:n yleisurheilufinaalissa Feofanova oli samana syksynä toinen. Dohan sisäratojen MM-kilpailuissa 2010 hän sai hopeaa tuloksella 480. Hän voitti samana vuonna Venäjän hallimestaruuden, Euroopan joukkuemestaruuskilpailujen seiväshypyn,  Euroopan-mestaruuden Barcelonassa tuloksella 475 sekä maanosien cupin.
Feofanova voitti 2011 Venäjän mestaruuden ja sai pronssia Daegun MM-kilpailuissa tuloksella 475.